**Likumprojekta „Grozījumi likumā „Par valsts sociālo apdrošināšanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi likumā „Par valsts sociālo apdrošināšanu”” (turpmāk – likumprojekts) izstrādāts pēc Labklājības ministrijas (turpmāk – LM) iniciatīvas, lai pilnveidotu sociālās apdrošināšanas sistēmu un atrisinātu 2.punktā minētās problēmas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Likuma „Par valsts sociālo apdrošināšanu” (turpmāk – likums) 14.panta pirmā daļa nosaka, ka obligāto iemaksu objekts ir visi algotā darbā aprēķinātie ienākumi, no kuriem jāietur iedzīvotāju ienākuma nodoklis. Šobrīd, veicot obligātās iemaksas no kompensācijas par konkurences ierobežojumu, darba devējam jāprecizē personas ienākumi un obligātās iemaksas par pagājušu periodu. Darba likuma 84.panta ceturtā daļa nosaka, ka vienošanās par konkurences ierobežojumu slēdzama rakstveidā, norādot konkurences ierobežojuma veidu, apmēru, vietu, laiku un darbiniekam izmaksājamās atlīdzības apmēru. Darba likuma 84.panta pirmās daļas 3.punkts nosaka, ka attiecībā uz visu konkurences ierobežojuma laiku darba devējam ir pienākums maksāt darbiniekam atbilstošu ikmēneša atlīdzību par konkurences ierobežojuma ievērošanu. Ņemot vērā, ka konkurences ierobežojuma laikā persona saglabā regulārus ienākumus, no kuriem jāietur iedzīvotāju ienākuma nodoklis un obligātās iemaksas, tad likumā jānosaka, ka šajā periodā persona ir sociāli apdrošināma kā darba ņēmējs atbilstoši visiem sociālās apdrošināšanas veidiem vai atsevišķiem veidiem, ja persona atbilst likumā „Par valsts sociālo apdrošināšanu” noteiktajiem kritērijiem (piemēram, ir sasniegusi pensijas vecumu vai personai ir piešķirta vecuma penija).
2. 2) 2013.gada 6.novembrī Saeima pieņēma likumu „Grozījumi likumā „Par iedzīvotāju ienākuma nodokli””, kas paredz no 2016.gada 1.janvāra izslēgt no iedzīvotāju ienākuma nodokļa fiksēto ienākuma nodokli par ieņēmumiem no saimnieciskās darbības. Tādejādi likuma „Par iedzīvotāju ienākuma nodokli” normas no 2016.gada 1.janvāra neparedz saimnieciskās darbības veicējiem iespēju maksāt fiksēto iedzīvotāju ienākuma nodokli. Saimnieciskās darbības veicējiem nodokļi būs jāmaksā vispārējā kārtībā vai jāizvēlas cits nodokļu maksāšanas režīms. Līdz ar to no likuma jāizslēdz normas, kas regulē fiksētā iedzīvotāju ienākuma nodokļa maksātāju sociālo apdrošināšanu.

3) Valsts budžeta finansētām iestādēm, piedaloties Eiropas Savienības finansēto institūciju stiprināšanas programmu projektu (Twinning vai Twinning Light) īstenošanā citā valstī, lai īstenotu atsevišķas projekta aktivitātes vai saņemtu pakalpojumus, rodas nepieciešamība slēgt pakalpojumu vai uzņēmuma līgumus ar saņēmējas valsts (valsts, kurā īsteno projektu – beneficiary) pilsoni. Ņemot vērā, ka par sniegtajiem pakalpojumiem no saņemtās atlīdzības ir jāveic arī dažādi normatīvajos aktos noteiktu nodokļu, t.sk. sociālās apdrošināšanas obligāto iemaksu, maksājumi, bet ne uz visām valstīm attiecas Eiropas Parlamenta un Padomes 2004.gada 29.aprīļa regulas (EK) Nr.883/2004 par sociālās nodrošināšanas sistēmu koordinēšanu (turpmāk –regula Nr.883/2004) noteikumi un ne ar visām valstīm ir noslēgti līgumi par sadarbību sociālās drošības jomā, kuru ietvaros ir noregulēts jautājums par sociālās apdrošināšanas pakalpojumu saņemšanu, ir nepieciešams sakārtot tiesisko regulējumu. Turklāt iepriekš minēto projektu īstenošanai nav peļņas gūšanas mērķa, tā ir vērsta uz nemateriālu labumu (pieredzes un zināšanu) apmaiņu. Attiecīgi projektos iesaistīto valstu pilsoņiem pēc iespējas samazināma piesaiste nodokļu nomaksai citā valstī, ja tas rada dubultu nodokļu samaksas situāciju. Minēto veicina arī Ministru kabineta 2009.gada 13.oktobra noteikumu Nr.1161 „Noteikumi par valsts budžeta finansētas institūcijas dalību ES finansēto institūciju stiprināšanas programmu projektu īstenošanā citā valstī un projekta finansējuma plānošanu un uzskaiti” 24.punkts, kas nosaka pakalpojumu vai uzņēmumu līgumu slēgšanu. 4) Lai nodrošinātu personām sociālās apdrošināšanas stāža uzkrāšanu un kompensētu periodus, kuros persona nav nodarbināta, no valsts pamatbudžeta un sociālās apdrošināšanas speciālā budžeta par atsevišķām personu grupām, piemēram, maternitātes, paternitātes, bērna kopšanas vai vecāku pabalsta saņēmējiem, personām, kuras saņem bezdarbnieka pabalstu, nestrādājošiem invalīdiem un citām grupām, tiek veiktas iemaksas attiecīgi pensijas, invaliditātes un bezdarba gadījuma apdrošināšanai. Arvien biežāk praksē ir gadījumi, kad persona, par kuru iemaksas tiek veiktas no valsts pamatbudžeta vai apdrošināšanas speciālā budžeta, vienlaikus minētajā periodā ir nodarbināta un nodokļu samaksu veic ārvalstī. Līdz ar to ir gadījumi, kad persona vienā un tajā pašā periodā ir sociāli apdrošināta ārvalstī un sociāli apdrošināta no budžeta Latvijā. Likuma 19.panta otrā daļa nosaka, ka iemaksas no valsts pamatbudžeta un speciālajiem budžetiem netiek veiktas par pārskata mēneša dienām, par kurām personai ir aprēķinātas vai veiktas obligātās iemaksas kā par darba ņēmēju, iekšzemes darba ņēmēju pie darba devēja – ārvalstnieka, ārvalstu darba ņēmēju pie darba devēja - ārvalstnieka vai kā par pašnodarbināto.Lai nodrošinātu vienādu attieksmi pret personām, kuras ir nodarbinātas un par kurām ir veiktas iemaksas no valsts pamatbudžeta vai speciālā budžeta, likumā jāparedz norma, ka, saņemot informāciju par personas nodarbinātību vai apdrošināšanu ārvalstī, Valsts sociālās apdrošināšanas aģentūra (turpmāk – VSAA) anulē personai reģistrētās iemaksas, kas veiktas no valsts pamatbudžeta un speciālajiem budžetiem. 5) Likuma 14.panta piektā daļa nosaka, ka obligāto iemaksu objekta maksimālo apmēru nosaka Ministru kabinets. Aprēķinot personai obligāto iemaksu objekta maksimumu un attiecīgi sadalot to proporcionāli katra darba devēja uzrādītajam obligāto iemaksu objektam, ir gadījumi, kad noapaļošanas rezultātā veidojas iemaksu starpība līdz 0,06 *euro*. Lai novērstu šādu noapaļošanas rezultātā radušos nesakritību un paātrinātu iemaksu reģistrēšanu personu kontos, nepieciešams likumā noteikt, ka VSAA ir tiesības noapaļošanas rezultātā radušos starpību neņemt vērā. Vienlaikus pārejas noteikumos jāparedz, ja norma piemērojama arī par pagājušo laiku. 1. 6) Likuma 14.panta otrā daļa nosaka, ka pašnodarbinātā valsts sociālās apdrošināšanas obligāto iemaksu objekts ir brīvi izraudzīti ienākumi (vai ieņēmumi fiksētā iedzīvotāju ienākuma nodokļa maksātājiem) no preču ražošanas, darbu izpildes, pakalpojumu sniegšanas, radošās un profesionālās darbības un citi ienākumi no saimnieciskās darbības, izņemot ienākumu, kuru fiziskā persona, kas minēta likuma [6.panta](http://likumi.lv/doc.php?id=45466from=off) septītajā, vienpadsmitajā vai trīspadsmitajā daļā, gūst no zemnieku (zvejnieku) saimniecības, sava nekustamā īpašuma, personīgajā palīgsaimniecībā vai piemājas saimniecībā pašas saražotās produkcijas, autortiesībām un blakustiesībām. Šādu izvēli persona var izdarīt tikai vienu reizi par pārskata ceturksnī.

Valsts sociālās apdrošināšanas obligāto iemaksu objekta minimālo apmēru un tā noteikšanas kārtību nosaka Ministru kabineta 2013.gada 17.decembra noteikumi Nr.1478 „Noteikumi par valsts sociālās apdrošināšanas obligāto un brīvprātīgo iemaksu objekta minimālo un maksimālo apmēru”.Ministru kabineta 2010.gada 7.septembra noteikumu Nr.827 „Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” 36.punkts nosaka, ka pašnodarbinātais valsts sociālās apdrošināšanas obligātās iemaksas veic par to pārskata ceturksni (gada ceturksnis, par kuru pašnodarbinātajam ir pienācis termiņš veikt obligātās iemaksas), kurā vismaz vienu mēnesi ienākumi ir sasnieguši vienu divpadsmito daļu no Ministru kabineta noteiktā valsts sociālās apdrošināšanas obligāto iemaksu objekta minimālā apmēra pašnodarbinātajam (pašnodarbinātajam, kurš maksā fiksēto iedzīvotāju ienākuma nodokli, – ieņēmumi ir sasnieguši vienu divpadsmito daļu no Ministru kabineta noteiktā obligāto iemaksu objekta minimālā apmēra pašnodarbinātajam, kas reizināta ar koeficientu 3,3), kā arī iesniedz ziņojumu par pašnodarbinātā vai iekšzemes darba ņēmēja pie darba devēja – ārvalstnieka, vai ārvalstu darba ņēmēja pie darba devēja – ārvalstnieka valsts sociālās apdrošināšanas obligātajām iemaksām pārskata ceturksnī.Tātad normatīvie akti paredz, ka pašnodarbinātā persona var vienu reizi izvēlēties iemaksu objektu, bet neparedz pašnodarbinātā ziņojuma precizēšanu (labošanu). Tomēr praksē ir gadījumi, kad pašnodarbinātās personas vēršas Valsts ieņēmumu dienestā un lūdz labot ziņojumu. Līdz ar to nepieciešams likumā noteikt, ka pašnodarbinātām personām vienu reizi mēneša laikā pēc ceturksnim sekojošā mēneša 15.datuma ir tiesības labot iesniegto ziņojumu. Ņemot vērā, ka pašnodarbinātās personas sniedz ziņojumus par kalendāra ceturkšņiem un to, ka Valsts ieņēmumu dienesta un VSAA programmatūras izstrādei nepieciešami vismaz 6 mēneši no normatīvā akta pieņemšanas dienas, tad paredzēts noteikt normas spēkā stāšanās laiku 2017.gada 1.janvāri.7) Saskaņā ar regulas Nr.883/2004 nosacījumiem, un jo īpaši 11.pantu, personas, uz kurām attiecas regula, ir pakļautas tikai vienas Eiropas Savienības dalībvalsts tiesību aktiem. Tātad arī valsts sociālās apdrošināšanas obligātās iemaksas, ja persona ir nodarbināta vienlaicīgi divās vai vairākās dalībvalstīs, ir jāveic tikai vienā dalībvalstī. Par to, kurā dalībvalstī veicamas valsts sociālās apdrošināšanas obligātās iemaksas, vienojas iesaistīto valstu kompetentās iestādes, kas piemēro regulu (Latvijā kompetentā iestāde ir VSAA). Saskaņā ar Eiropas Parlamenta un Padomes 2009.gada 16.septembra regulas (EK) Nr.987/2009, ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu (turpmāk – regula Nr.987/2009) 16.panta pirmo daļu persona, kas veic darbības divās vai vairākās [..] dalībvalstīs, informē dzīvesvietas dalībvalsts kompetentās iestādes [..]. Savukārt saskaņā ar regulas Nr.987/2009 21.panta pirmo daļu darba devējam, kura juridiskā adrese vai uzņēmējdarbības vieta ir ārpus kompetentās dalībvalsts, jāpilda pienākumi, kas noteikti viņa darbiniekiem piemērojamos tiesību aktos, īpaši pienākumu maksāt minētajos tiesību aktos paredzētās iemaksas, it kā juridiskā adrese vai uzņēmējdarbības vieta būtu kompetentajā dalībvalstī. Turklāt regulas Nr.987/2009 21.panta otrā daļa paredz, ka darba devējs, kam nav uzņēmējdarbības vieta dalībvalstī, kuras tiesību akti ir piemērojami, un tā darbinieks var vienoties, ka darbinieks pilda darba devēja pienākumus darba devēja vārdā attiecībā uz iemaksu veikšanu, neskarot darba devēja pamatpienākumus. Šādā gadījumā darba devējs nosūta paziņojumu par šādu vienošanos attiecīgās dalībvalsts kompetentajai iestādei.Tātad, ja persona vienlaicīgi tiks nodarbināta divās vai vairākās dalībvalstīs, personai ir pienākums vērsties ar iesniegumu VSAA, lai noskaidrotu, kurā dalībvalstī būs jāveic valsts sociālās apdrošināšanas obligātās iemaksas. Tomēr praksē ir gadījumi, kad personas veic darbu vienlaicīgi divās vai vairākās dalībvalstīs un arī valsts sociālās apdrošināšanas obligātās iemaksas tiek veiktas vairākās dalībvalstīs. Šādos gadījumos persona vēršas VSAA un situācijās, kad kompetentās iestādes vienojas, ka valsts sociālās apdrošināšanas obligātās iemaksas citā dalībvalstī ir veiktas kļūdaini, šīs valsts sociālās apdrošināšanas obligātās iemaksas tiek pārvestas uz Latviju. Likuma 13.panta pirmā daļa nosaka, ka darba devēji un pašnodarbinātie tiek reģistrēti Valsts ieņēmumu dienesta Nodokļu maksātāju reģistrā Ministru kabineta noteiktajā kārtībā. Iepriekš minētā panta ceturtā daļa nosaka, ka iekšzemes darba ņēmēji pie darba devēja – ārvalstnieka un ārvalstu darba ņēmēji pie darba devēja – ārvalstnieka reģistrējas Valsts ieņēmumu dienesta Nodokļu maksātāju reģistrā pēc savas dzīvesvietas adreses Ministru kabineta noteiktajā kārtībā 10 dienu laikā no statusa iegūšanas dienas. Likuma 21.panta pirmā un ceturtā daļa nosaka, ka darba devējs iemaksā speciālā budžeta kontā valsts sociālās apdrošināšanas obligātās iemaksas par katru darba ņēmēju reizi mēnesī termiņos, kādi norādīti Valsts ieņēmumu dienesta izsniegtajā paziņojumā. Savukārt iekšzemes darba ņēmējs pie darba devēja - ārvalstnieka un ārvalstu darba ņēmējs pie darba devēja - ārvalstnieka veic valsts sociālās apdrošināšanas obligātās iemaksas līdz ceturksnim sekojošā mēneša 15.datumam. Likuma 23.panta pirmā un otrā daļa nosaka, ka darba devējam ir pienākums reizi mēnesī līdz valsts sociālās apdrošināšanas obligāto iemaksu veikšanai noteiktajam termiņam iesniegt Valsts ieņēmumu dienestam ziņojumu par valsts sociālās apdrošināšanas obligāto iemaksu objektu un valsts sociālās apdrošināšanas obligātajām iemaksām no darba ņēmēju darba ienākumiem pārskata mēnesī Ministru kabineta noteiktajā kārtībā. Savukārt iekšzemes darba ņēmējiem pie darba devēja —ārvalstnieka un ārvalstu darba ņēmējiem pie darba devēja — ārvalstnieka ir pienākums līdz valsts sociālās apdrošināšanas obligāto iemaksu veikšanainoteiktajam termiņam iesniegt Valsts ieņēmumu dienestam ziņojumu par valsts sociālās apdrošināšanas obligāto iemaksu objektu un valsts sociālās apdrošināšanas obligātajām iemaksām Ministru kabineta noteiktajā kārtībā. Likuma 20.¹panta otrā daļa nosaka, ja darba devējs nav precizējis darba ņēmēja darba ienākumus un valsts sociālās apdrošināšanas obligātās iemaksas par iepriekšējo mēnesi pirms pārskata mēneša, darba devējam ir tiesības tās precizēt triju gadu laikā. Precizēšanas rezultātā darba ņēmēja darba ienākumi un valsts sociālās apdrošināšanas obligātās iemaksas nedrīkst samazināties. Darba ņēmēja darba ienākumu un valsts sociālās apdrošināšanas obligāto iemaksuprecizēšana nemaina jau piešķirto sociālās apdrošināšanas pakalpojumu apmēru, izņemot valsts vecuma pensijas apmēru (tai skaitā priekšlaicīgipiešķirtās valsts vecuma pensijas apmēru). Tātad, lai citā Eiropas Savienības, Eiropas ekonomikas zonas valstī vai Šveicē kļūdaini veiktās valsts sociālās apdrošināšanas obligātās iemaksas reģistrētu par tiem periodiem, kuros tās veiktas, vai nu ārvalstu darba devējam ir jāreģistrējas Latvijā vai pašai personai jāreģistrējas kā darba ņēmējam pie darba devēja – ārvalstnieka. Līdz ar to vai nu darba devējam vai personai ir jāsniedz Valsts ieņēmumu dienestā ziņojums par valsts sociālās apdrošināšanas obligāto iemaksu objektu un valsts sociālās apdrošināšanas obligātajām iemaksām no darba ņēmēju darba ienākumiem pārskata mēnesī vai ziņojums par valsts sociālās apdrošināšanas obligāto iemaksu objektu un valsts sociālās apdrošināšanas obligātajām iemaksām. Tā kā šīs valsts sociālās apdrošināšanas obligātās iemaksas tiek precizētas par pagātnes periodu, tiek uzskatīts, ka šīs valsts sociālās apdrošināšanas obligātās iemaksas nav veiktas savlaicīgi un tiek piemērota nokavējuma nauda.  Likuma 16.panta otrā daļa nosaka, ka par valsts sociālās apdrošināšanas obligāto iemaksu veikšanas termiņa nokavējumu tiek piedzīta nokavējuma nauda no laikā nesamaksātās valsts sociālās apdrošināšanas obligāto iemaksu summas (pamatparāda) par katru nokavēto dienu saskaņā ar likumu "Par nodokļiem un nodevām". Likuma „Par nodokļiem un nodevām” 29.panta otrā daļa nosaka, ka par nodokļu un nodevumaksājuma samaksas termiņa nokavējumu maksātājam tiek aprēķināta nokavējuma nauda — no laikā nenomaksātā pamatparāda 0,05 procenti par katru nokavēto dienu, ja konkrētā nodokļa likumā nav noteikti citi nokavējuma naudas apmēri. Praksē ir konstatēti gadījumi, kad valsts sociālās apdrošināšanas obligātās iemaksas kļūdaini ir veiktas citās dalībvalstīs ilgstošu laika periodu (vienā gadījumā pat no 2004.gada), līdz ar to personas navieinteresētas risināt jautājumu par kļūdaini veikto valsts sociālās apdrošināšanas iemaksu pārvešanu uz Latviju. Ņemot vērā iepriekš minēto, likumā veicami grozījumi, kas noteiktu, ka gadījumos, kad valsts sociālās apdrošināšanas obligātās iemaksas kļūdaini ir veiktas citā Eiropas Savienības, Eiropas ekonomikas zonas valstī vai Šveicē un tās tiek pārvestas uz Latviju, šīm iemaksām netiktu piemērota nokavējuma nauda. Vienlaikus jānosaka, ka iemaksu pārnešanu veic VSAA (kā kompetentā iestāde regulas Nr.883/2004 piemērošanā) un informē Valsts ieņēmumu dienestu.Vienlaikus likumā jānosaka, ka VSAA: - aprēķina personai obligāto iemaksu objektu, ņemot vērā pārnestās iemaksas un personai Latvijā piemēroto iemaksu likmi attiecīgajā apdrošināšanas periodā;- piecu darba dienu laikā iegulda pārnestās obligātās iemaksas fondēto pensiju shēmā, ja persona ir fondēto pensiju shēmas dalībnieks;- pārrēķina personai piešķirto vecuma pensiju ar nākamā mēneša pirmo datumu.Iepriekš minētā problēma jārisina arī gadījumos, kad obligātās iemaksas faktiski bija jāveic citā Eiropas Savienības, Eiropas ekonomikas zonas valstī vai Šveicē, bet iemaksas ir veiktas Latvijā. Tādēļ likumā jānosaka, ka šādos gadījumos faktiski veikto iemaksu nodošanu veic VSAA un informē par to Valsts ieņēmumu dienestu. Ņemot vērā, ka iemaksas jānodod par pagājušu periodu, tad persona varētu būt saņēmusi sociālās apdrošināšanas pakalpojumus, kas aprēķināti gan no faktiski veiktajām iemaksām, gan no deklarētajām iemaksām. Līdz ar to jāparedz, ka pakalpojumu aprēķinā vērā ņemtās iemaksas netiek nodotas. Vienlaikus, ņemot vērā, ka pakalpojuma piešķiršanā tika ņemtas vērā obligātās iemaksas, jāpārskata arī personas tiesības turpmāk saņemt sociālās apdrošināšanas pakalpojumu vai jāsamazina pakalpojuma apmērs. Savukārt gadījumos, kad persona ir fondēto pensiju shēmas dalībnieks, nepieciešams pārskatīt personas turpmāko dalību shēmā, ja persona pēc iemaksu pārnešanas vairs nav sociāli apdrošināta persona.1. Likums, likums "Par valsts pensijām”, likums „Par maternitātes un slimības apdrošināšanu”, likums „Par apdrošināšanu bezdarba gadījumam”, likums „Par obligāto sociālo apdrošināšanu pret nelaimes gadījumiem darbā un arodslimībām”, Valsts fondēto pensiju likums, Valsts sociālo pabalstu likums, VSAA administrēto izdienas pensiju likumi, Bezdarbnieku un darba meklētāju atbalsta likums, Bērnu tiesību aizsardzības likums, Sociālo pakalpojumu un sociālās palīdzības likums, likums „Par izziņas iestādes, prokuratūras vai tiesas nelikumīgas vai nepamatotas rīcības rezultātā nodarīto zaudējumu atlīdzināšanu” un uz iepriekš minēto likumu pamata izdotie Ministru kabineta noteikumi, starpvalstu līgumi sociālās drošības jomā un uz to pamata slēgtās vienošanās, regula Nr.883/2004 un regula Nr.987/2009 nosaka, ka VSAA apstrādā informāciju no valsts un pašvaldību iestādēm, fiziskām un juridiskām personām. Iepriekš minētie normatīvie akti arī nosaka, kādu informāciju iesniedz personas, kuras lūdz VSAA piešķirt sociālās apdrošināšanas pakalpojumus, valsts sociālos pabalstus, izdienas pensijas. Ņemot vērā iepriekš minēto, likumā jānosaka, ka Sociālās apdrošināšanas informācijas sistēma ir valsts informāciju sistēma, kas izveidota un tiek uzturēta, lai nodrošinātu sociāli apdrošināto personu uzskaiti, sociālās apdrošināšanas pakalpojumu, valsts pabalstu un izdienas pensiju piešķiršanu un izmaksu, valsts budžeta līdzekļu izlietošanas kontroli, kā arī citu aģentūras funkciju kvalitatīvu izpildi.
2. Personām, piešķirot pakalpojumus, tiek noteikts, kādos gadījumos personas zaudē tiesības uz pakalpojumu vai pakalpojuma izmaksa tiek pārtraukta. Piemēram, persona izbraukusi uz pastāvīgu dzīvi citā valstī vai saņem pabalstus citā valstī, nav informējusi par to VSAA. Šādos gadījumos novēloti tiek konstatēts, ka personai nebija tiesības uz pakalpojumu. Līdz ar to izveidojas pakalpojuma pārmaksas. Pārmaksu atgūšanas periods netiek mainīts, t.i., pārmaksas tāpat kā līdz šim, tiks aprēķinātas un piedzītas no parādnieka par pagājušo laiku ne vairāk kā par triju gadu periodu. Lai atgūtu pārmaksas no personām, kuras, izbraucot uz pastāvīgu dzīvi citā valstī vai saņemot pabalstus citā valstī, neinformē par to VSAA, nepieciešams ilgāks laiks lēmuma pieņemšanai, tādēļ šajos gadījumos paredzēts noteikt sešu gadu termiņu.

 2014.gadā VSAA konstatēja pakalpojumu pārmaksu 1 698 892,48 *euro* apmērā, 2015.gada pirmajā ceturksnī 465 803,80 *euro* apmērā. 2014.gadā konstatētās pārmaksas, kas radušās personas nāves dēļ, ir 92 630,38 *euro*. Lai efektīvāk atgūtu personai pārmaksātos pakalpojumus, nepieciešams precizēt normu par pārmaksu atgūšanu, nosakot, ka:- pakalpojuma pārmaksu atgūst, ieturot 10% no turpmāk saņemamā pakalpojuma;- no pārmaksātā pakalpojuma ieturēto iedzīvotāju ienākuma nodokli VSAA atgūst no Valsts ieņēmumu dienesta, bet gadījumos, kad persona ir iesniegusi gada ienākumu deklarāciju un jau ir saņēmusi iedzīvotāju ienākuma nodokļa pārmaksu – no personas, kā arī deleģējumu Ministru kabinetam kārtības noteikšanai; - ja pārmaksa piecas reizes pārsniedz personai izmaksājamo pakalpojumu, tad pārmaksas atgūšanu nodod arī tiesu izpildītājam; - ja tiek saņemti tiesu izpildītāja rīkojumi par parāda piedziņu no pakalpojuma, tad VSAA pakalpojuma pārmaksa tiek ieturēta vispirms un tad veikti ieturējumi citu piedzinēju labā; - ja persona vēršas tiesā par atjaunošanu darbā vai dienestā un tiesa lemj, ka personai izmaksājama nesaņemtā darba samaksa (atlīdzība), bet persona šajos gadījumos ir saņēmusi VSAA pakalpojumu, kura izmaksa nepienākas vienlaikus ar darba samaksu vai atlīdzību, tad šādos gadījumos personai ir pienākums atmaksāt pakalpojuma pārmaksu; - personas nāves gadījumā pārmaksas ieturamas no tām summām, kuras persona nesaņēma līdz nāves dienai un kuras tagad izmaksā pirmās vai otrās pakāpes radiniekiem. Savukārt gadījumos, kad pārmaksas pārsniedz divas minimālās mēneša algas, pārmaksas piedzenamas normatīvajos aktos noteiktajā kārtībā no mantiniekiem.1. Likumprojektā iekļautas normas, kas precizē terminus atbilstoši Invaliditātes likumā lietotajiem terminiem. Termins „bērna invalīda kopšanas pabalsts” tiks precizēts pēc tam, kad būs mainīts pabalsta nosaukums Valsts sociālo pabalstu likumā.

11) Ir stājusies spēkā Eiropas Parlamenta un Padomes 2014.gada 26.februāra direktīva 2014/36/ES par trešo valstu valstspiederīgo ieceļošanas un uzturēšanās nosacījumiem nodarbinātības kā sezonas darbiniekiem nolūkā (turpmāk – 2014.gada 26.februāra direktīva Nr.2014/36/ES) un Eiropas Parlamenta un Padomes 2014.gada 15.maija direktīva 2014/66/ES par ieceļošanas un uzturēšanās nosacījumiem trešo valstu valstspiederīgajiem saistībā ar pārcelšanu uzņēmuma ietvaros (turpmāk – 2014.gada 15.maija direktīva Nr.2014/66/ES). 2014.gada 26.februāra direktīvas Nr.2014/36/ES 23.panta 1.punkta d) un i) apakšpunkts nosaka, ka sezonas darbiniekiem ir tiesības uz tādu pašu attieksmi, kāda tiek piemērota uzņēmējas dalībvalsts valstspiederīgajiem Regulas (EK) Nr.883/2004 3.pantā noteiktās sociālā nodrošinājuma jomās un sezonas darbinieki, kas pārceļas uz trešo valsti, vai šādu sezonas darbinieku pārdzīvojušie, kuri dzīvo trešā valstī un kuriem pienākas minēto sezonas darbinieku tiesības, saņem valsts noteiktās pensijas, kuru pamatā ir sezonas darbinieku iepriekšējā nodarbinātība un kuras ir piešķirtas saskaņā ar Regulas (EK) Nr.883/2004 3.pantā minētajiem tiesību aktiem, atbilstīgi tādiem pašiem nosacījumiem un ar tādām pašām likmēm, kādas piemēro attiecīgo dalībvalstu valstspiederīgajiem, kad viņi pārceļas uz trešo valsti.2014.gada 15.maija direktīvas Nr.2014/66/ES 18.panta 2.punkta c) apakšpunkts nosaka, ka attieksme pret uzņēmuma ietvaros pārceltiem darbiniekiem ir tāda pati kā pret tās dalībvalsts valstspiederīgajiem, kurā tiek veikts darbs, attiecībā uz valsts tiesību aktu noteikumiem par sociālā nodrošinājuma jomām, kas noteiktas Regulas (EK) Nr.883/2004 3.pantā, ja vien netiek piemēroti izcelsmes valsts tiesību akti atbilstīgi divpusējiem nolīgumiem vai tās dalībvalsts tiesību aktiem, kurā tiek veikts darbs, nodrošinot, ka uz uzņēmuma ietvaros pārceltu darbinieku attiecas sociālā nodrošinājuma tiesību akti vienā no šīm valstīm. ES iekšējās mobilitātes gadījumos un neskarot divpusējus nolīgumus, kas nodrošina, ka uz uzņēmuma ietvaros pārceltu darbinieku attiecas izcelsmes valsts tiesību akti, attiecīgi tiek piemērota Regula (ES) Nr.1231/2010.Likuma 5.pantā ir minētas sociālajai apdrošināšanai pakļautās personas, savukārt 12.pantā ir noteikts, ka veiktās sociālās apdrošināšanas iemaksas dod tiesības sociāli apdrošinātajai personai saņemt sociālās apdrošināšanas pakalpojumus.Tā kā jau tagad likums (5. un 12.pants) atbilst 2014.gada 26.februāra direktīvas Nr.2014/36/ES 23.panta 1.punkta d) un i) apakšpunkta prasībām un 2014.gada 15.maija direktīvas Nr.2014/66/ES 18.panta 2.punkta c) apakšpunkta prasībām, tad likumprojekts ir tikai jāpapildina ar atsauci uz 2014.gada 26.februāra direktīvu Nr.2014/36/ES un 2014.gada 15.maija direktīvu Nr.2014/66/ES. |
| 3. | Projekta izstrādē iesaistītās institūcijas | VSAA |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras obligātās iemaksas veikušas vienlaikus gan Latvijā, gan kādā citā Eiropas Savienības, Eiropas ekonomikas zonas valstī vai Šveicē.Personas, kurām ir vienošanās par darbinieka profesionālās darbības ierobežojumu (konkurences ierobežojums) pēc darba tiesisko attiecību izbeigšanās.Pašnodarbinātās personas.Tiesu izpildītāji.  |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums nemainīs sabiedrības grupu un institūciju tiesības un pienākumus.Likumprojekts neietekmē administratīvo slogu.  |
| 3. | Administratīvo izmaksu monetārs novērtējums | Likumprojekts neietekmē administratīvās izmaksas, jo likumprojekts neparedz sniegt jaunu informāciju vai personām jaunas tiesības, kādas nav iespējams realizēt jau šobrīd. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Noteikumu projekta realizācijai, lai veiktu izmaiņas Valsts ieņēmumu dienesta informācijas sistēmās, nepieciešamais finansējums 40 717 *euro* apmērā tiks nodrošināts Valsts ieņēmumu dienestam piešķirtā finansējuma ietvaros un papildus finansējums netiks pieprasīts. Izmaksas tiks segtas  no Finanšu ministrijas budžeta programmas 33.00.00 „Valsts ieņēmumu un muitas politikas nodrošināšana”. Nepieciešamā finansējuma summā ir iekļauta nepieciešamo izmaiņu projektēšana un realizācija Nodokļu informācijas sistēmā – 32 552 *euro* apmērā, Elektroniskās deklarēšanas sistēmā – 1 851 *euro* apmērā un Datu noliktavas sistēmā - 6 314 *euro* apmērā |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Grozījumiem likuma 1.panta 1.punktā un 6.pantā finansiālā ietekme nav aprēķināma, jo jau šobrīd par personām, ar kurām ir vienošanās par darbinieka profesionālās darbības ierobežojumu (konkurences ierobežojums) pēc darba tiesisko attiecību izbeigšanās, darba devējs veic obligātās iemaksas. Likumprojekta 8.pantā minētajam par obligāto iemaksu pārnešanu un nodošanu no vai uz Eiropas Savienības dalībvalsti, Eiropas ekonomikas zonas valsti vai Šveici nav aprēķināma, jo nav zināms personu loks, kuras tas varētu skart. Likumprojekta 10.pantā minētajām izmaiņām pārmaksu piedzīšanas procesā finansiālā ietekme nav aprēķināma, jo nav informācijas par to personu materiālo nodrošinājumu, uz kurām tiks vērsta piedziņas procedūra.Likumprojektā paredzēto pasākumu īstenošanu Valsts sociālās apdrošināšanas aģentūra nodrošinās piešķirto valsts sociālās apdrošināšanas speciālā budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešami grozījumi Ministru kabineta noteikumos:1. 2010.gada 7.septembra noteikumos Nr.827 „Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli”;
2. - Ministru kabineta 2010.gada 5.oktobra noteikumos Nr.951 „Kārtība, kādā Valsts ieņēmumu dienests sniedz Valsts sociālās apdrošināšanas aģentūrai ziņas par valsts sociālās apdrošināšanas obligātajām iemaksām”.
 |
| 2. | Atbildīgā institūcija | LM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pirms izsludināšanas Valsts sekretāru sanāksmē likumprojekts 2015.gada 31.martā ievietots Labklājības ministrijas mājas lapā. Termiņš atsauksmēm bija noteikts 2015.gada 17.aprīlis.2015.gada 2.aprīlī likumprojekts elektroniski nosūtīts izskatīšanai nevalstiskajām organizācijām, ar kurām Labklājības ministrijai ir sadarbības līgumi un kuras izteikušas vēlmi saņemt likumprojektus par valsts sociālo apdrošināšanu. |
| 2. | Sabiedrības līdzdalība projekta izstrādē | Priekšlikumi un komentāri par likumprojektu nav saņemti. |
| 3. | Sabiedrības līdzdalības rezultāti | Likumprojekts šo jomu neskar.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA un Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neietekmēs institūciju cilvēkresursus.  |
| 3. | Cita informācija | Nav |

|  |  |
| --- | --- |
| Labklājības ministra p.i.-Ministru prezidenta biedrs, ekonomikas ministrs  |  A.Ašeradens |

25.02.2016 10:53

3726

S.Rucka

tālr.67021607, fax.67021560

Sandra.Rucka@lm.gov.lv